
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 687 


2 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη αρχαιολογικού χώρου Χρυσής στο Δήμο Εξα- 

πλατάνου Πέλλας. 1 

Συμπλήρωση της 59120/29.12.99 (ΦΕΚ 53/Β/ 

26.1.2000) απόφασης του Υπουργού Πολιτισμού. 2 


Χορήγηση άδειας ίδρυσης και λειτουργίας Ωδείου στην 
Ομόρρυθμη Εταιρεία «Ε. ΣΥΜΣΙΡΗΣ - Ε. ΦΗΤΑΜ Ο.Ε.». 3 


Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Δήμος Αθη¬ 
ναίων - Επιχείρηση Μηχανοργάνωσης». 4 

Έγκριση της 5/30.1.2000 απόφασης του Κοινοτικού 
Συμβουλίου Λεοντίου περί ψήφισης του Οργανι¬ 
σμού Εσωτερικής Υπηρεσίας. 5 

Σύσταση Νομικού Προσώπου Δημοσίου Δικαίου στη 
Νομαρχιακή Αυτοδιοίκηση Εύβοιας με την επωνυ¬ 
μία «ΙΝΣΤΙΤΟΥΤΟ ΜΗΤΕΡΑΣ - ΠΑΙΔΙΟΥ - ΕΦΗΒΟΥ 

ΕΥΒΟΙΑΣ (Ι.Μ.Π.Ε.Ε.)». 6 

Σύσταση Νομικού Προσώπου Δημοσίου Δικαίου στη 
Νομαρχιακή Αυτοδιοίκηση Εύβοιας με την επωνυ¬ 
μία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ 
ΑΥΤΟΔΙΟΙΚΗΣΗΣ ΕΥΒΟΙΑΣ» (Π.Ο.Ν.Α.Ε.). 7 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1 /Φ43/2875/168 (1) 


Κήρυξη αρχαιολογικού χώρου Χρυσής στο Δήμο Εξα- 
πλατάνου Πέλλας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/1981) «Περί 
κυρώσεως της εις Λονδίνον, την 6η Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας, όπως δια¬ 
τυπώθηκε στην αρ. 274η/15.11.1999 Συνεδρία του, απο¬ 
φασίζουμε: 

Κηρύσσεται ως αρχαιολογικός χώρος η περιοχή νότια 
του οικισμού Χρυσής του Δήμου Εξαπλατάνου Πέλλας 
για την καλύτερη προστασία των εκεί ευρισκομένων αρ¬ 
χαιοτήτων. Συγκεκριμένα: α) εγκατάσταση χρονολογού¬ 
μενη στην ελληνιστική και ρωμαϊκή περίοδο στο λόφο ΝΑ 
του οικισμού Χρυσής, η οποία πιθανότατα ανήκε στη χώ- 
ρατης αρχαίας πόλεωςΑλώρου και β) κατάλοιπα τύμβων 
της Εποχής του Σιδήρου, οι οποίοι εντοπίζονται στους λό¬ 
φους κατά μήκος του ανατολικού ορίου της κηρυσσόμε- 
νης περιοχής. Η κηρυσσόμενη περιοχή οριοθετείται στο 
συνημμένο φύλλο χάρτου Γ.Υ.Σ. κλ. 1:5000 (αρ. 3258.6,8, 
3259.5) με τη γραμμή που διέρχεται από τα σημεία 1,2,3, 

4,5,.15,16,17,18.30,31,32,33,34,35,1, στα 

οποία αντιστοιχούν τα ζεύγη συντεταγμένων του επισυ- 
ναπτόμενου στο χάρτη πίνακα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Μάίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

ΑΡΧ/ΚΟΕ ΧΟΡΟΣ ΧΡΥΣΗΣ ΑΗΚΟΥ ΕΗΑΠΑΑΤΑΗΟΥ ΠΕΛΛΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 23010 (2) 

Συμπλήρωση της 59120/29.12.99 (ΦΕΚ 53/Β/26.1.2000) 
απόφασης του Υπουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανώτερος Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15του Ν. 1348/1983 «Διάλυσητου Ν.Π.Δ.Δ. 
με την επωνυμία “Άρμα θέσπιδος” και άλλες διατάξεις» 
(ΦΕΚ 47/Α/14.4.1983). 

4. Το Π.Δ. 370/83 «Κανονισμός οργάνωσης και λειτουρ¬ 
γίας Ανώτερων Σχολών Δραματικής Τέχνης (Τμήμα Υπο¬ 
κριτικής)» (ΦΕΚ 130/Α/1983). 

5. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με Εντολή 
Υπουργού” στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Την αριθμ. 59120/29.12.99 (ΦΕΚ 53/Β/26.1.2000) 
απόφαση του ΥΠΠΟ με την οποία μεταβιβάσθηκε η άδεια 
ίδρυσης και λειτουργίας Ανώτερης Σχολής Δραματικής 
Τέχνης «Μαίρης Βογιατζή-Τράγκα» στην Εταιρεία «Επι¬ 
μορφωτικό Πολιτιστικό Κέντρο Έναστρον» (Ζαΐμη 46 και 
Δεληγιάννη 19 - Αθήνα). 

7. Την υπ’ αριθμ. 3/10.5.2000 αίτηση της Σχολής. 

8. Το από 1.12.99 καταστατικό της Εταιρείας «Επιμορ¬ 
φωτικό Πολιτιστικό Κέντρο Έναστρον» μη κερδοσκοπική 
Εταιρεία. 

9. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

1. Συμπληρώνουμε την αριθμ. 59120/29.12.99 (ΦΕΚ 
53/Β/26.1.2000) απόφασή μας και ορίζουμε ως διακριτικό 
τίτλο της Ανώτερης Σχολής ΔραματικήςΤέχνης της Εται¬ 
ρείας «Επιμορφωτικό Πολιτιστικό Κέντρο Έναστρον» τον 
εξής: «Ανώτερη Σχολή Δραματικής Τέχνης Μαίρης Βο- 
γιατζή-Τράγκα». 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Μάίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/24749 (3) 

Χορήγηση άδειας ίδρυσης και λειτουργίας Ωδείου στην 
Ομόρρυθμη Εταιρεία «Ε. ΣΥΜΣΙΡΗΣ - Ε. ΦΗΤΑΜ Ο.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 


4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/31 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33992/31.8.87 
«προϋποθέσεις λειτουργίας τμήματος κλασσικής κιθά¬ 
ρας» (ΦΕΚ 500/Β/87). 

8. Την απόφαση αριθμ. ΥΠΠΟ/ΓΝΟΣ49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής “Με εντολή Υπουργού” στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 987/Β/28.11.91). 

9. Το από 8.5.2000 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης Ρε- 
θύμνης. 

10. Την από 3.4.2000 αίτηση, με τα συνημμένα δικαιο- 
λογητικά, αποφασίζουμε: 

1. Χορηγούμε στην Ομόρρυθμη Εταιρεία «Ε. ΣΥΜΣΙΡΗΣ 
- Ε. ΦΗΤΑΜ Ο.Ε.», άδεια ίδρυσης και λειτουργίας Ωδείου, 
που θα στεγαστεί στο κτίριο, επίτης οδού Νικηφόρου Φω¬ 
κά 4, στο Ρέθυμνο, και θα έχει επωνυμία ΩΔΕΙΟ «ΜΟΝΟ¬ 
ΧΟΡΔΟ». 

2. Το Ωδείο θα λειτουργήσει τις εξής Σχολές και Τμήμα¬ 
τα: 

Α. Σχολή Ανωτέρων θεωρητικών Μαθημάτων και Συν- 
θέσεως,μετμήματα: 

1. Ωδικής, 2. αρμονίας, 3. ενοργάνωσης, 4. αντίστιξης, 
5. φυγής, 6. σύνθεσης. 

Β. Σχολή Ενοργάνου Μουσικής με τμήματα: 

1. Πληκτών, 2. εγχόρδων, 3. πνευστών, 4. κλασσικής κι¬ 
θάρας. 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2000-2001. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 21713 (4) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δήμος Αθηναίων - 
Επιχείρηση Μηχανοργάνωσης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το αριθμ. 787/14.7.1981 Προεδρικό Διάταγμα που 
αφορά τη σύσταση στο Δήμο Αθηναίων αμιγούς δημοτι¬ 
κής επιχείρησης με την επωνυμία «ΔΗΜΟΣ ΑΘΗΝΑΙΩΝ 

ΕΠΙΧΕΙΡΗΣΗ ΜΗΧΑΝΟΓΡΑΦΗΣΗΣ» και δημοσιεύτηκε 
στο ΦΕΚ 205/31.7.1981 τ.Α', όπως μεταγενέστερα τροπο¬ 
ποιήθηκε με τις αριθμ: 

α) 19983/27.3.1985 απόφαση του Υπουργείου Εσωτερι¬ 
κών, που δημοσιεύτηκε στο ΦΕΚ 222/24.4.1985 τ.Β'. 

β) 548/10.1.2000 απόφαση κου Γενικού Γραμματέα Πε¬ 
ριφέρειας Αττικής που δημοσιεύτηκε στο ΦΕΚ 
67/28.1.2000 τ.Β'. 

2) Τις διατάξεις των άρθρων 277 έως 284 του Π. Δ/τος 
410/95 (ΦΕΚ Α'231). 

3) Την αριθμ. 25027/84 απόφαση του Υπουργού Εσωτε¬ 
ρικών που δημοσιεύτηκε στο ΦΕΚ 244/19.4.84 τ.Β'. 

4) Τις παρ. 22, 23 και 24 του άρθρου 11 του Ν. 2503/97 
(ΦΕΚ 107/30.5.97 τ.Α'). 

5) Την αριθμ. 807/25.4.2000 απόφαση του Δημοτικού 
Συμβουλίου του Δήμου Αθηναίων για τροποποίηση της 
συστατικής πράξης της αμιγούς δημοτικής επιχείρησης 
με την επωνυμία «Δήμος Αθηναίων - Επιχείρηση Μηχα¬ 
νοργάνωσης», αποφασίζουμε: 

Τροποποιούμε το άρθρο 6της 54810.1.2000 απόφασης 
της Περιφέρειας Αττικής ως εξής: 

6. ΠΕΡΙΟΥΣΙΑ 

α. Το εις μετρητά κεφάλαιο της Επιχείρησης το οποίο 
ανήρχετο σε 62.892.945 δρχ. προερχόμενο από επιδοτή¬ 
σεις του Δήμου Αθηναίων προσαυξάνεται με την καταβο¬ 
λή μετρητών κατά 200.000.000 δρχ. ανερχόμενο πλέον 
στο ποσό των 262.892.545 δρχ. 

β. Τα περιουσιακά στοιχεία τα οποία διατίθενται για την 
Επιχείρηση είναι: 

• Ακίνητο (τμήμα ορόφου) στο δημοτικό κτίριο της 
οδού Λιοσίων 22 εμβαδού μ. 600 για την εγκατάστασή 
της. 

• Ηλεκτρονικός υπολογιστής 

• Βοηθητικός εξοπλισμός 

και τα οποία αφού αποτιμηθούν από την Επιτροπή του 
άρθρου 9 του Ν. 2190/1920 θα αποτελούν κεφάλαιο της 
Επιχείρησης. 

Κατά τα λοιπά ισχύει ως έχει η 548/10.1.2000 απόφαση 
της Περιφέρειας Αττικής. 

ΚΑΛΥΨΗ ΔΑΠΑΝΗΣ 

Από την απόφασή μας αυτή προκαλείται δαπάνη σε βά¬ 
ρος του προϋπολογισμού 2000 του Δήμου Αθηναίων 
ύψους 200.000.000 δρχ. Για το τρέχον οικονομικό έτος 
και έχει εγγραφή πίστωσης στο Κ.Α. 2382 Φ. 20. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Μάίου 2000 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΛΑ ΠΑΝΑΓΙΩΤΟΥ 

-♦- 

Αριθ. 3648 (5) 

Έγκριση της 5/30.1.2000 απόφασης του Κοινοτικού Συμ¬ 
βουλίου Λεοντίου περί ψήφισηςτου Οργανισμού Εσω¬ 
τερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθ. 8 παρ. 5 του Ν.2307/1995, 18 
του Ν.2539/1997, 13 παρ. 1 του Ν.2672/1998 και των Π. 


Δ/των 37 α /87 και 22/1990, καθώς και την ισχύουσα νομο¬ 
θεσία «περί αρμοδιοτήτων των Ο.Τ.Α. Α’ βαθμού». 

2. - Την αριθμ. 52/1999 απόφαση του Κοινοτικού Συμ¬ 
βουλίου Λεοντίου «περί υπαγωγής του προσωπικού της 
κοινότητας στις διατάξεις του Α’ μέρους του Ν. 
1188/1981», κατόπιν της αριθμ. 2-1/9-9-1999 γνωμοδότη¬ 
σης του Υπηρεσιακού Συμβουλίου υπαλλήλων Ο.Τ.Α. Ν. 
Αχάίας και η οποία δημοσιεύτηκε στο ΦΕΚ 2009/15-11 - 
1999/τ. Β’. 

3. - Την αριθμ. 5/2000 απόφαση του Κοινοτικού Συμβου¬ 
λίου της Κοινότητας Λεοντίου «περί ψήφισης του νέου 
Οργανισμού Εσωτερικής Υπηρεσίας της Κοινότητας, κα¬ 
θώς και την αριθμ. 5-3/24.2.2000 γνωμοδότηση του Υπη¬ 
ρεσιακού Συμβουλίου υπαλλήλων Ο.Τ.Α. Ν. Αχάίας. 

4. - Τα υπόλοιπα στοιχεία του φακέλου, αποφασίζουμε: 

Εγκρίνουμε την αριθμ. 5/2000 απόφαση του Κοινοτικού 

Συμβουλίου Λεοντίου «περί ψήφισης του Οργανισμού 
Εσωτερικής Υπηρεσίας της κοινότητας», όπως παρακά¬ 
τω αναλυτικά αναφέρεται: 

Άρθρο Ιο 

Συγκρότηση Υπηρεσιών 
Τμήμα Διοικητικών & Οικονομικών Υπηρεσιών 
Άρθρο 2 

Αρμοδιότητες και αντικείμενα της διοικητικής υπηρεσίας 

Στην αρμοδιότητα της διοικητικής υπηρεσίας ανήκουν 
(ενδεικτική απαρίθμηση) 

Τήρηση των διαδικασιών πρωτοκόλλησης των κάθε εί¬ 
δους εισερχομένων στην Κοινότητα εγγράφων. 

Διανομή των εγγράφων στις επιμέρους υπηρεσίες της 
Κοινότητας: 

Τήρηση των διαδικασιών πρωτοκόλλησης του κάθε εί¬ 
δους εξερχόμενων από το Δήμο εγγράφων 

Διεκπεραίωση - αποστολή των εγγράφων αυτών στους 
αποδέκτες. 

Τήρηση ενεργών και ιστορικών αρχείων - εγγράφων 
σύμφωνα με τις ισχύουσες διατάξεις. (Τήρηση του γενι¬ 
κού αρχείου της Κοινότητας. 

Παροχή κάθε είδους δακτυλογραφήσεις και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

Μέριμνα για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών 
της Κοινότητας (τηλεφωνικό κέντρο, τέλεξ, φαξ, ασφά¬ 
λεια κτιρίων, καθαριότητα κτιρίων, γραφείων, λειτουργία 
κιλικιών, φωτοαντιγραφήσεις, εσωτερικές και εξωτερικές 
εργασίες, διακίνηση εγγράφων κτλ). 

Κοινοτική κατάσταση. 

Σύνταξη ενημέρωση και τήρηση των βιβλίων του δημο¬ 
τολογίου και πληθυσμού. Τήρηση για κάθε οικογένεια ιδι¬ 
αιτέρου φακέλου μετά σχετικά δικαιολογητικά και αρχεί¬ 
ου αποφάσεων μεταβολών στο δημοτολόγιο. 

Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

Επιμέλεια της εφαρμογής των σχετικών με τους δημό¬ 
τες διατάξεων του δημοτικού και κοινοτικού κώδικα, του 
κώδικα Ελληνικής ιθαγένειας. 

Τήρηση και συνεχής ενημέρωση αρχείων στα οποία κα¬ 
ταγράφονται τα ληξιαρχικά γεγονότα που συμβαίνουν 
στην περιφέρεια της κοινότητας (γεννήσεις, γάμοι, θάνα¬ 
τοι) , καθώς και κάθε μεταγενέστερο γεγονός που συνδέ¬ 
εται με αυτά (π.χ. βαπτίσεις, διαζύγια, ονοματοθεσία, με- 

ταβολή θρησκεύματος, κλπ) σύμφωνα με τις ισχύουσες 
θεσμοθετημένες διαδικασίες. 

Τήρηση αρχείων επισήμων εγγράφων ληξιαρχικών γε¬ 
γονότων. Έκδοση αντιγράφων αποσπασμάτων ληξιαρχι¬ 
κών πράξεων ή άλλων θεσμοθετημένων πιστοποιητικών. 

Α. Διαχείριση θεμάτων δημοτική επιτροπή παιδείας και 
σχολικών επιτροπών. 

Μέριμνα για την συγκρότηση και την λειτουργία των 
σχολικών επιτροπών όλων των σχολείων Α/θμιας και 
Β/θμιας εκπαίδευσης και της δημοτικής επιτροπής παι¬ 
δείας. 

Διοικητική υποστήριξη της δημοτικής επιτροπής παι¬ 
δείας. 

Συνεργασία με την Τεχνική υπηρεσία για την καταγρα¬ 
φή των στεγαστικών αναγκών των σχολείων, για απαλλο¬ 
τριώσεις, χώρων για ανέγερση νέων διδακτηρίων και την 
διεκπεραίωση κτιριακών θεμάτων που έχουν σχέση με συ¬ 
ντηρήσεις, ανεγέρσεις, προσθήκες αιθουσών, επεκτά¬ 
σεις χώρων στα υπάρχοντα σχολεία, αγορές οικοπέδων 
νέων σχολικών μονάδων. 

Καταγραφή καταστάσεων κατανομής λειτουργικών δα¬ 
πανών και ενημέρωσης των σχολείων για την παραλαβή 
των χρημάτων. 

Β. Αθλητισμός. 

Καταγραφή αθλητικών αναγκών σε συνεργασία με τους 
φορείς και τους ειδικούς επιστήμονες. 

Καταγραφή και αξιολόγηση των υπαρχόντων αθλητι¬ 
κών χώρων εγκαταστάσεων μέριμνα για την καλή λει¬ 
τουργία και τη βελτίωση της αθλητικής υποδομής (χώροι, 
γυμναστές, όργανα). 

Οργάνωση λειτουργία προγραμμάτων Μαζικού Αθλητι¬ 
σμού. 

Επικοινωνία με ομοσπονδίες, ομίλους και γενικότερα με 
φορείς που σχετίζονται με τον αθλητισμό. 

Διοργάνωση αθλητικών συναντήσεων. 

Προϋπολογισμοί - Απολογισμοί - Οικονομική παρακο¬ 
λούθηση. 

Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων, προϋπολογι¬ 
σμών δαπανών λειτουργίας των υπηρεσιών της Κοινότη¬ 
τας των αντίστοιχων προϋπολογισμών εσόδων. 

Παρακολούθηση της εξέλιξης των προηγουμένων προ¬ 
ϋπολογισμών και τήρηση των σχετικών διαδικασιών και 
αρχείων. Εξαγωγή των αποκλίσεων μεταξύ προϋπολογι- 
σθέντων και απολογιστικών μεγεθών. Ερμηνεία των απο¬ 
κλίσεων και εισήγηση διορθωτικών ενεργειών. 

Σύνταξη των ετήσιων οικονομικών απολογισμών της 
κοινότητας σε συνεργασία με το Ταμείο. 

Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

Σύνταξη και υποβολή στα πολιτικά όργανα, περιοδικών 
οικονομικών απολογιστικών στοιχείων σύμφωνα μετο σύ¬ 
στημα οικονομικής πληροφόρησης που εφαρμόζει η κοι¬ 
νότητα. 

Διαχείριση Εσόδων 

Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων επι¬ 
χειρήσεων προς των φυσικών προσώπων ή των κάθε εί¬ 
δους επιχειρήσεων της περιοχής, για φόρους, εισφορές, 
τέλη, δικαιώματαπου περιοδικά πρέπει να καταβάλλονται 


στην κοινότητα με βάση τις ισχύουσες κάθε φορά διατά¬ 
ξεις της νομοθεσίας. 

Περιοδική ενημέρωση των κρατικών υπηρεσιών (π.χ. 
Ε.Σ.Υ.Ε.) για τις γεννήσεις, γάμους, θανάτους, που συνέ- 
βησαν στην περιφέρεια της κοινότητας. Ενημέρωση των 
αντίστοιχων υπηρεσιών άλλων Ο.Τ.Α, για τα ληξιαρχικά 
γεγονότα που επηρεάζουν τα στοιχεία των μητρώων - αρ¬ 
χείων που τηρούνται στα τμήματα αυτά. 

Συνεργασία με ληξιαρχεία άλλων Ο.Τ.Α, σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

Κατάρτιση ετησίωςτων μητρώων αρρένων, τήρηση των 
αρχείων αυτών ενημέρωση και τήρηση αρχείων των απο¬ 
φάσεων των μεταβολών που επέρχονται σε αυτά. 

Κατάρτιση των στρατολογικών πινάκων και έκδοση των 
απαιτούμενων πιστοποιητικών. 

Μέριμνα για την έκδοση των αποφάσεων των στρατιω¬ 
τικών συμβουλίων. 

Έκδοση των αναγκαίων πιστοποιητικών για την εισαγω¬ 
γή των ενδιαφερομένων στις διάφορες στρατιωτικές σχο¬ 
λές. 

Σύνταξη και τήρηση των μητρώων διαφόρων απογρα- 
φών στρατολογικού ενδιαφέροντος. 

Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθεται στην κοινό¬ 
τητα από τον εκλογικό νόμο. 

Τήρηση εκλογικών καταλόγων, ενημέρωση και έκδοση 
των σχετικών πιστοποιητικών, για την έκδοση εκλογικών 
βιβλιαρίων. 

Μέριμνα για την τήρηση των θεσμοθετημένων διαδικα¬ 
σιών για την διεξαγωγή των πολιτικών γάμων. 

Διαχείριση αγροτικών θεμάτων. 

Διαχείριση διαδικασιών που σχετίζονται με τον ΟΓΑ με 
αποζημιώσεις του ΕΛΓΑ και με επιδοτήσεις της διευθ/σης 
Γεωργίαςτης Ν.Α. (ενημέρωση των αγροτών διεκπεραίω¬ 
ση της αλληλογραφίας, συγκέντρωση των αιτήσεων και 
δηλώσεων, κ.λπ.). 

Χορήγηση αδειών καταστημάτων, διοικητική υποστήρι¬ 
ξη των κάτωθι αρμοδιοτήτων της κοινότητας. 

Χορήγηση αδειών, ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

Χορήγηση αδειών μικροπωλητών και η κατασκευή λει¬ 
τουργία και εκμετάλλευση περιπτέρων και κιλικιών εντός 
κοινοχρήστων χώρων. 

Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων που προβλέπονται από τους αναγκαστικούς Α.Ν. 
445/1937 και 446/37. 

Χορήγηση των αδειών λειτουργίας μουσικής, δημόσια 
κέντρα, που προβλέπονται από αστυνομικές διατάξεις και 
χορηγούνται σύμφωνα με την Α/5/3010/85 υγειονομική 
διάταξη. 

Χορήγηση των αδειών εγκατάστασης και λειτουργίας 
ψυχαγωγικών παιχνιδιών,, που προβλέπονται από αστυ¬ 
νομικές διατάξεις και δεν υπάγονται στις ,διατάξειςτου Ν. 
2000/1991 επιβολής διοικητικών κυρώσεων σε παραβά¬ 
τες των όρων λειτουργίας των καταστημάτων (προσωρι¬ 
νή ή οριστική ανάκληση άδειας ή σφράγιση σύμφωνα με 
τις ισχύουσες διατάξεις). 

Τήρηση αρχείου των αδειών καταστημάτων υγειονομι¬ 
κού ενδιαφέροντος. Λειτουργίες Διαχείρισης θεμάτων 
Παιδείας - Αθλητισμού. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9317 


Έλεγχος της ακρίβειας των μεγεθών με βάση τα οποία 
υπολογίζονται το ύψος ανά υπόχρεο των προηγουμένων 
φόρων, εισφορών, τελών, δικαιωμάτων κ.λπ. 

Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα της Κοινότητας. 

Επεξεργασία στοιχείων και περιοδικοί υπολογισμοί του 
ύψους των οφειλομένων ποσών κατά κατηγορία προσό¬ 
δου και υπόχρεο. 

Κατάρτιση βεβαιωτικών καταλόγων υπόχρεων και αντι¬ 
στοίχων οφειλομένων ποσών κατά κατηγορία προσόδου. 

Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

Οριστικοποίηση των βεβαιωτικών καταλόγων μετά την 
ολοκλήρωση των, διαδικασιών των τυχόν προσφυγών για 
την εκτέλεση των αντίστοιχων εισπράξεων. 

Τήρηση των αντιστοίχων διαδικασιών και έκδοση βεβαι¬ 
ώσεων/αδειών που σχετίζονται με την είσπραξη διαφό¬ 
ρων τελών, δικαιωμάτων ή εισφορών. 

Τήρηση όλωντων οικονομικών δοσοληψιών που σχετίζο¬ 
νται με τη λειτουργία των νεκροταφείων, την ύδρευση κ.λ.π. 

Κοινοτική Περιουσία - Κληροδοτήματα. 

Τήρηση αρχείου της κοινοτικής ακίνητης περιουσίας. 

Μέριμνα για την αξιοποίηση/εκμετάλλευση της δημοτι¬ 
κής ακίνητης περιουσίας (μισθώσεις, κατάρτιση σχετικών 
συμβάσεων κ.λ.π.). 

Τήρηση αρχείου κληροδοτημάτων προς την κοινότητα 
και μέριμνα για την αξιοποίησή τους. 

Τήρηση των διαδικασιών που σχετίζονται με τις δωρεές 
προς τη Κοινότητα Διαχείριση Δαπανών - Προμήθειες. 

Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
στην κοινότητα στους αντίστοιχους δικαιούχους. 

Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού της Κοινότητας και έκδοση χρηματικών ενταλμά¬ 
των πληρωμής. Αποστολή των ενταλμάτων στο Ταμείο για 
την διενέργεια των πληρωμών. 

Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει η κοινότητα. 

Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος της Κοινότητας 
Παροχή κάθε είδους στοιχείων που ζητούνται από Δημό- 
σιες/ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες της Κοινότητας και συμμετοχή στις 
αντίστοιχες επιτροπές αξιολόγησης προσφορών και πα¬ 
ραλαβής. 

Διαχείριση διαδικασιών προμηθειών της Κοινότητας 
(σύσταση επιτροπών, διακηρύξεις, διαγωνισμοί, παραλα¬ 
βή προσφορών, παραγγελίες κ.λ.π.). 

Τήρηση αρχείου παγίων κινητών περιουσιακών στοιχεί¬ 
ων της κοινότητας. 

Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 


Τήρηση των βιβλίων και αρχείωντου λογιστικού συστή¬ 
ματος των Ο.Τ.Α, όπως εκάστοτε ισχύει. 

Τήρηση του νέου διπλογραφικού λογιστικού συστήμα¬ 
τος των Ο.Τ.Α. απάτης εφαρμογής του. 

Τήρηση μητρώου παγίων. 

Σύνταξη οικονομικών μελετών. 

Άρθρο 3 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

α. Μια (1) θέση Γραμματέα κατηγορίας ΔΕ του Κλάδου 
ΔΕΙ με βαθμό Δ-Α. 

Άρθρο 4 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λ.π. 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδει¬ 
ες, τις μεταβολές υπηρεσιακής κατάστασης, το προβάδι¬ 
σμα, τις ποινές, τη λύση της υπαλληλικής σχέσης, την ια¬ 
τροφαρμακευτική περίθαλψη και νοσοκομειακή, τα έξο¬ 
δα κηδείας των μονίμων υπαλλήλων που προβλέπονται 
από τον οργανισμό ρυθμίζονται από τις διατάξεις του Ν. 
1188/1981 και των διαταγμάτων που εκδίδονται σε εκτέ¬ 
λεση του Νόμου αυτού. 

Άρθρο 5 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες, των υπηρεσιών της κοινότη¬ 
τας, οι προϊστάμενοι επιλέγονται από τους εξής κλάδους: 

Στο τμήμα Διοικητικών Υπηρεσιών Προΐσταται μόνιμος 
υπάλληλος Κλάδου Δ-Ε1. 

Άρθρο 6 

ΠΡΟΣΩΠΙΚΟ ΕΠΟΧΙΑΚΩΝ ΚΑΙ ΛΟΙΠΩΝ ΑΝΑΓΚΩΝ 

Συνίσταται μία (1) θέση με σχέση εργασίας ιδιωτικού δι¬ 
καίου ορισμένου χρόνου, διαφόρων ειδικοτήτων, για την 
αντιμετώπιση εποχιακών ή άλλων περιοδικών ή προσκέ- 
ρων αναγκών (Ν. 2503/97, άρθρο 18παρ. 12) 

Των ανταποδοτικών Υπηρεσιών 

Η πλήρωση της θέσης αυτήςθα γίνεται σύμφωνα με τις 
ισχύουσες κάθε φορά διατάξεις και εγκυκλίους οδηγίες 
που αφορούν στο προσωπικό αυτό. 

Άρθρο 7 

ΤΕΛΙΚΕΣ ΔΙΑΤΑΞΕΙΣ 

Α) Κατά την έναρξη της ισχύος του παρόντος οργανι¬ 
σμού οι υπηρετούντες υπάλληλοι κατατάσονται στις αντί¬ 
στοιχες θέσεις των σχετικών κλάδων. 

β) Η κατανομή του προσωπικού στις επι μέρους διοικη¬ 
τικές μονάδες με απόφαση του προέδρου, μετά από ει¬ 
σήγηση των προϊσταμένων και του συμβουλίου συντονι¬ 
σμού, λαμβάνοντας υπόψη τις λειτουργικές ανάγκες των 
μονάδων, τα προσόντα, την πείρα και τις ειδικές γνώσεις 
των υπαλλήλων. 

γ) Η ισχύς του παρόντος Οργανισμού αρχίζει από την 
δημοσίευσή του στην Εφημερίδα της Κυβερνήσεως, οπό¬ 
τε παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις, ποσού δραχμών επτά εκατομ- 

μυρίων (7.000.000) στους αντίστοιχους Κ.Α. για την κάλυ¬ 
ψη της μισθοδοσίας του υπάρχοντος προϋ/σμού. 

Η μελλοντική επιβάρυνση του προϋπ/σμού της κοινότη¬ 
τας από την απόφαση αυτή δεν είναι δυνατό να υπολογι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Μαΐου 2000 

Με εντολή Γενικού Γραμματέα Περ/ρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 94 ( 6 ) 

Σύσταση Νομικού Προσώπου Δημοσίου Δικαίου στη Νο¬ 
μαρχιακή Αυτοδιοίκηση Εύβοιας με την επωνυμία 
«ΙΝΣΤΙΤΟΥΤΟ ΜΗΤΕΡΑΣ - ΠΑΙΔΙΟΥ - ΕΦΗΒΟΥ ΕΥΒΟΙ¬ 
ΑΣ (Ι.Μ.Π.Ε.Ε.)». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 2218/1994 άρθρο 21 παρ. 4. 

2. Τις διατάξεις του Π.Δ. 198/1996 άρθρ. 16 επ. 

3. Την υπ’ αριθ. 5/2000 (Πρακτικό Νο 1/2000) απόφαση 
του Νομαρχιακού Συμβουλίου Εύβοιας. 

ΣΥΣΤΗΝΕΙ 

Νομικό Πρόσωπο Δημοσίου Δικαίου που έχει ως ακο¬ 
λούθως: 

1. Επωνυμία του Ν.Π.Δ.Δ. είναι: ΙΝΣΤΙΤΟΥΤΟ ΜΗΤΕΡΑΣ 
- ΠΑΙΔΙΟΥ -ΕΦΗΒΟΥ ΕΥΒΟΙΑΣ και η διακριτική ονομασία 
του «Ι.Μ.Π.Ε.Ε.». 

2. Σκοπός του Ι.Μ.Π.Ε.Ε. είναι: 

Α. Πλήρης και υπεύθυνη ενημέρωση των μητέρων γιατα 
θέματα και τα προβλήματα της μητρότητας (πριν, κατά 
την διάρκεια και μετά την εγκυμοσύνη). 

Β. Πλήρης και υπεύθυνη ενημέρωση για τον μητρικό θη¬ 
λασμό και την διατροφή των βρεφών και των παιδιών. 

Γ. Πλήρης και υπεύθυνη ενημέρωση για την φυσιολογι¬ 
κή ανάπτυξη των βρεφών και των παιδιών. 

Δ. Έγκαιρη και υπεύθυνη ενημέρωση για τον εμβολια¬ 
σμό των παιδιών. 

Ε. Η διοργάνωση ενημερωτικών προγραμμάτων σε συ¬ 
νεργασία με τις «σχολές μητέρων» και τους κατά περί¬ 
πτωση ειδικούς. 

ΣΤ. Η διοργάνωση ομάδων υποστήριξης παιδιών που 
πάσχουν από χρόνιες οργανικές νόσους, ή έχουν κινητι¬ 
κά, νοητικά ή ψυχικά νοσήματα. 

Ζ. Η διοργάνωση ομάδων υποστήριξης εφήβων (14-18 
χρόνων) που παρουσιάζουν προβλήματα συμπεριφοράς, 
εξάρτησης από ουσίες κ.λπ. 

3. Το Ι.Μ.Π.Ε.Ε. διοικείται από: 

• Το Διοικητικό Συμβούλιο 

• Την Εκτελεστική Επιτροπή 

• Τον Πρόεδρο 

4. Το Διοικητικό Συμβούλιο αποτελείται από πέντε (5) 
μέλη, τα οποία ορίζονται από το Νομαρχιακό Συμβούλιο, 
σύμφωνα με τις διατάξεις του άρθρου 6 του Π.Δ. 
198/1996. 

5. Η θητεία του Διοικητικού Συμβουλίου ακολουθεί τη 
θητεία του Νομαρχιακού Συμβουλίου και σε κάθε περί¬ 


πτωση λήγει με την εγκατάσταση του νέου Διοικητικού 
Συμβουλίου. 

6. Ορίζεται Εκτελεστική Επιτροπή, η οποία αποτελείται 
από τον Πρόεδρο ή τον Αντιπρόεδρο του Διοικητικού 
Συμβουλίου και δύο μέλη, τα οποία εκλέγονται μαζί με ένα 
αναπληρωματικό μέλος από το Διοικητικό Συμβούλιο. Η 
θητεία της Εκτελεστικής Επιτροπής ακολουθεί τη θητεία 
του Διοικητικού Συμβουλίου. 

7. Το Διοικητικό Συμβούλιο και ο Πρόεδρος διοικούντο 
Ι.Μ.Π.Ε.Ε., έχουν δε αντίστοιχατις αρμοδιότητες του Νο¬ 
μάρχη και του Νομαρχιακού Συμβουλίου. 

8. Η Εκτελεστική επιτροπή έχει τις ακόλουθες αρμοδιό¬ 
τητες: 

Α) Προετοιμάζει τις υποθέσεις αρμοδιότητας του διοι¬ 
κητικού συμβουλίου του Ι.Μ.Π.Ε.Ε. 

Β) Καταρτίζει σχέδιο του προϋπολογισμού, επεξεργά¬ 
ζεται τον απολογισμό και υποβάλλει σχετική έκθεση στο 
Διοικητικό Συμβούλιο. 

Γ) Αποφασίζει για τη διάθεση των γραμμένων στον προ¬ 
ϋπολογισμό του Ι.Μ.Π.Ε.Ε. πιστώσεων. 

Δ) Καταρτίζει τις διακηρύξεις διαγωνισμών για την εκτέ¬ 
λεση έργων, εργασιών, προγραμμάτων και προμηθειών 
και την ανάθεση της παροχής υπηρεσιών και διεξάγει και 
κατακυρώνει όλες τις δημοπρασίες. 

Ε) Αποφασίζει για την έγερση αγωγών, παραιτήσεων 
από αυτές ή για το εξώδικο ή δικαστικό συμβιβασμό, κα¬ 
θώς και για την άσκηση ένδικων μέσων. 

ΣΤ) Αποφασίζει για την υποβολή διοικητικών προσφυ¬ 
γών στις διοικητικές αρχές. 

Ζ) Ασκεί όσες αρμοδιότητες της μεταβιβάζει το διοικη¬ 
τικό συμβούλιο. 

Το Διοικητικό Συμβούλιο μπορεί να μεταβιβάζει αρμο¬ 
διότητες στην Επιτροπή, πλην αυτών που αναφέρονται 
στην παρ. 3 του άρθρου 9 του Π.Δ. 198/1996 και ειδικότε¬ 
ρα: 

Α) Την σύνταξη των εργασιώντου και των εργασιώντης 
εκτελεστικής επιτροπής, καθώς και του οργανισμού υπη- 
ρεσιώντου Ι.Μ.Π.Ε.Ε. 

Β) Την κατάρτιση του προϋπολογισμού και του απολο¬ 
γισμού του I. Μ. Π. Ε. Ε. 

Γ) Την απαλλοτρίωση ακινήτων. 

Δ) Το πρόγραμμα εκτελέσεως έργων και προμηθειών. 

Ε) Την πλήρωση των κενών οργανικών θέσεων του 
Ι.Μ.Π.Ε.Ε. 

9. Το Διοικητικό Συμβούλιο και η Εκτελεστική Επιτροπή 
λειτουργούν κατά τις διατάξεις του άρθρου 10 του Π.Δ. 
198/1996. 

10. Πόροιτου Ι.Μ.Π.Ε.Ε. είναι ιδίως: 

• Ετήσια επιχορήγηση του Κράτους και της Νομαρχια¬ 
κής Αυτοδιοίκησης. 

• Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες. 

• Πρόσοδοι από την περιουσία του. 

11. Γιατην οικονομική διοίκηση και διαχείριση εφαρμό¬ 
ζονται οι διατάξεις της παρ. 1 του άρθρου 12 του Π.Δ. 
198/1996. 

12. Η ανάθεση μελετών, έργων και προμηθειών, καθώς 
και η οργάνωση και η πρόσληψη του προσωπικού του 
Ι.Μ.Π.Ε.Ε., ρυθμίζεται από τις διατάξεις των άρθρων 13 
και 14 του Π.Δ. 198/1996. 

13. Το Ι.Μ.Π.Ε.Ε. καταργείται με απόφαση του Νομαρ¬ 
χιακού Συμβουλίου. 

Με την ίδια απόφαση (5/2000) το Νομαρχιακό Συμβού- 

λιο όρισε τα μέλη του Δ.Σ. του Ι.Μ.Π,Ε.Ε. που είναι τα ακό¬ 
λουθα: 

Νομάρχης 
Αρχιμανδρίτης 
Θεολόγος-Καθηγητής 
Δικηγόρος 
Δικηγόρος 

Η απόφαση αυτή επιβαρύνει τον προϋπολογισμό της 
Νομαρχιακής Αυτοδιοίκησης Εύβοιας με δαπάνη ύψους 
5.000.000 δρχ., η οποία θα καλυφθεί από τα ανταποδοτι¬ 
κά τέλη της Ν.Α. Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Παπανδρέου Νικόλαος 
Ιωάννου Παύλος 
Τσιτσίγκος Σπύρος 
Λουλακά Αικατερίνη 
Μιμικού Μαρία 


Χαλκίδα, 16 Απριλίου 2000 

Ο Πρόεδρος του Νομαρχιακού Συμβουλίου 
ΕΥΑΓΓΕΛΟΣ ΚΑΠΕΤΑΝΙΟΣ 

-♦- 


Αριθ. 97 ^7) 

Σύσταση Νομικού Προσώπου Δημοσίου Δικαίου στη Νο¬ 
μαρχιακή Αυτοδιοίκηση Εύβοιας με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ ΑΥΤΟ¬ 
ΔΙΟΙΚΗΣΗΣ ΕΥΒΟΙΑΣ» (Π.Ο.Ν.Α.Ε.). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΥΒΟΙΑΣ 
Έχοντας υπόψη 

1. Τις διατάξεις του Ν. 2218/1994 άρθ.21 παρ. 4. 

2. Τις διατάξεις του Π.Δ. 198/1996 άρθρ. 16επ. 

3. Τις υπ’ αριθ. 9/2000 (Πρακτικό Νο 2/2000) και 22/2000 
(Πρακτικό Νο 5/2000) αποφάσεις του Νομαρχιακού Συμ¬ 
βουλίου Εύβοιας. 


ΣΥΣΤΗΝΕΙ 

Νομικό Πρόσωπο Δημοσίου Δικαίου ως ακολούθως: 

1. ΕΠΩΝΥΜΙΑ του Ν.Π.Δ.Δ. είναι: «ΠΟΛΙΤΙΣΤΙΚΟΣ ΟΡ¬ 
ΓΑΝΙΣΜΟΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΕΥΒΟΙΑΣ» 
και η διακριτική ονομασία του «Π.Ο.Ν.Α.Ε.». 

2. ΣΚΟΠΟΣ του « Π.Ο.Ν.Α.Ε.»είναι: 

α. Η οργάνωση και διαχείριση μέσων μαζικής επικοινω¬ 
νίας τοπικής εμβέλειας. 

β. Η έρευνα, καταγραφή, προβολή και διάδοση της Ελ¬ 
ληνικής πολιτιστικής κληρονομιάς και ιδιαίτερα αυτήςτου 
Νομού Εύβοιας. 

γ. Οι οπτικοακουστικές παραγωγές, ήτοι παραγωγή δί¬ 
σκων, βίντεο και κινηματογραφικών φιλμς, ως και παρα¬ 
γωγές με την χρήση νέων τεχνολογιών (πολυμέσα), ως και 
μέσω του διαδικτύου (ΙΝΤΕΡΝΕΤ), που στόχο να έχουν 
την διάδοση, προβολή και ενημέρωση του κοινού, σχετι¬ 
κά με θέματα που αφορούν τον ελληνικό πολιτισμό, την 
λαογραφία, το περιβάλλον, την ελληνική παράδοση, τα 
ήθη και έθιμα της Ελλάδος, τις τέχνες, τον αθλητισμό, την 
μουσική, τα γράμματα γενικότερα και με ειδική αναφορά 
στο Νομό Εύβοιας. 

δ. Η παραγωγή εντύπων. Ο Οργανισμός θα μπορεί να 
ιδρύει ενημερωτικό έντυπο μηνιαίας ή διμηνιαίας έκδο¬ 
σης, για την προβολή των δραστηριοτήτων της και των 
δρώμενων πολιτιστικών σε όλη την επικράτεια. 

ε. Η διοργάνωση συνεδρίων, φεστιβάλ, μουσικών συ¬ 
ναυλιών ως και πολιτιστικών εκδηλώσεων, που στόχο θα 
έχουντηνπροβολή και διάδοση της πολιτιστικής μας κλη¬ 
ρονομιάς γενικότερα. 


στ. Η συνεργασία με άλλους φορείς ιδιωτικούς, κρατι¬ 
κούς ή φορείς Τοπικής Αυτοδιοίκησης, επιχειρήσεις, ή 
άλλους Οργανισμούς, νομικά πρόσωπα ιδιωτικού ή δημο¬ 
σίου δικαίου, με στόχο την δραστηριοποίηση σε όλους 
τους παραπάνω τομείς. 

ζ. Η εκπόνηση και υλοποίηση εκπολιτιστικών προγραμ¬ 
μάτων και μελετών πολιτιστικού περιεχομένου ως και με¬ 
λετών που αφορούν το περιβάλλον γενικότερα με αντί¬ 
στοιχη ανάληψη και υλοποίηση έργου που καθορίζεται 
από κοινοτικά προγράμματα. 

η. Η διοργάνωση αθλητικών εκδηλώσεων και αθλητικών 
ημερίδων μέσα στα πλαίσια της προβολής της πολιτιστι¬ 
κής μας κληρονομιάς. 

θ. Η συμμετοχή σε κάθε είδους πολιτιστικών εκδηλώσε¬ 
ων που διοργανώνουν άλλοι φορείς δημόσιοι ή ιδιωτικοί. 

ι. Η συμμετοχή σε Εθνικά προγράμματα ή προγράμμα¬ 
τα της Ευρωπαϊκής Ένωσης με στόχοτον Πολιτισμό γενι¬ 
κότερα. 

ια. Η ίδρυση και λειτουργία Συνεδριακού κέντρου Ν. Εύ¬ 
βοιας. 

3. Το Π.Ο.Ν.Α.Ε. διοικείται από: 

• Το Διοικητικό Συμβούλιο 

• Την Εκτελεστική Επιτροπή 

• Τον Πρόεδρο 

4. Το Διοικητικό Συμβούλιο αποτελείται από πέντε (5) 
μέλη, τα οποία ορίζονται από το Νομαρχιακό Συμβούλιο, 
σύμφωνα με τις διατάξεις του άρθρου 6 του Π.Δ 
198/1996. 

5. Η θητεία του Διοικητικού Συμβουλίου ακολουθεί τη 
θητεία του Νομαρχιακού Συμβουλίου και σε κάθε περί¬ 
πτωση λήγει με την εγκατάσταση του νέου Διοικητικού 
Συμβουλίου. 

6. Ορίζεται Εκτελεστική Επιτροπή, η οποία αποτελείται 
από τον Πρόεδρο ή τον Αντιπρόεδρο του Διοικητικού Συμ¬ 
βουλίου και δύο μέλη, τα οποία εκλέγονται μαζί με ένα 
αναπληρωματικό μέλος από το Διοικητικό Συμβούλιο. Η 
θητεία της Εκτελεστικής Επιτροπής ακολουθεί τη θητεία 
του Διοικητικού Συμβουλίου. 

7. Το Διοικητικό Συμβούλιο και ο Πρόεδρος διοικούν το 
Π.Ο.Ν.Α.Ε., έχουν δε αντίστοιχα τις αρμοδιότητεςτου Νο¬ 
μάρχη και του Νομαρχιακού Συμβουλίου. 

8. Η Εκτελεστική επιτροπή έχει τις ακόλουθες αρμοδιό¬ 
τητες: 

α) Προετοιμάζει τις υποθέσεις αρμοδιότητας του διοι¬ 
κητικού συμβουλίου του Π.Ο.Ν.Α.Ε. 

β) Καταρτίζει σχέδιο του προϋπολογισμού, επεξεργά¬ 
ζεται τον απολογισμό και υποβάλλει σχετική έκθεση στο 
διοικητικό συμβούλιο. 

γ) Αποφασίζει για τη διάθεση των γραμμένων στον προ¬ 
ϋπολογισμό του Π.Ο.Ν.Α.Ε. πιστώσεων. 

δ) Καταρτίζειτις διακηρύξεις διαγωνισμών για την εκτέ¬ 
λεση έργων, εργασιών, προγραμμάτων και προμηθειών 
και την ανάθεση της παροχής υπηρεσιών και διεξάγει και 
κατακυρώνει όλες τις δημοπρασίες. 

ε) Αποφασίζει για την έγερση αγωγών, παραιτήσεων 
από αυτές ή για το εξώδικο ή δικαστικό συμβιβασμό, κα¬ 
θώς και για την άσκηση ένδικων μέσων. 

στ) Αποφασίζει για την υποβολή διοικητικών προσφυ¬ 
γών στις διοικητικές αρχές. 

ζ) Ασκεί όσες αρμοδιότητες της μεταβιβάζειτο διοικητι¬ 
κό συμβούλιο. 

Το Διοικητικό Συμβούλιο μπορεί να μεταβιβάζει αρμόδιό- 

τητες στην Επιτροπή πλην αυτών που αναφέρονται στην 
παρ. 3 του άρθρου 9 του Π.Δ. 198/1996 και ειδικότερα: 

α) Την σύνταξη των εργασιών του και των εργασιών της 
εκτελεστικής επιτροπής, καθώς και του οργανισμού υπη¬ 
ρεσιών του Π.Ο.Ν.Α.Ε. 

β) Την κατάρτιση του προϋπολογισμού και του απολο¬ 
γισμού του Π.Ο.Ν.Α.Ε. 

γ) Την απαλλοτρίωση ακινήτων. 

δ) Το πρόγραμμα εκτελέσεως έργων και προμηθειών. 

ε) Την πλήρωση των κενών οργανικών θέσεων του 
Π.Ο.Ν.Α.Ε. 

9. Το Διοικητικό Συμβούλιο και η Εκτελεστική Επιτροπή 
λειτουργούν κατά τις διατάξεις του άρθρου 10 του Π.Δ. 
198/1996. 

10. Πόροι του Π.Ο.Ν.Α.Ε. είναι ιδίως: 

• Ετήσια επιχορήγηση του Κράτους και της Νομαρχια¬ 
κής Αυτοδιοίκησης. 

• Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες. 

• Πρόσοδοι από την περιουσία του. 

11. Γιατην οικονομική διοίκηση και διαχείριση εφαρμό¬ 
ζονται οι διατάξεις της παρ. 1 του άρθρου 12 του Π.Δ. 
198/1996. 

12. Η ανάθεση μελετών, έργων και προμηθειών, καθώς 


και η οργάνωση και η πρόσληψη του προσωπικού του 
Π.Ο.Ν.Α.Ε., ρυθμίζεται από τις διατάξεις των άρθρων 13 
και 14του Π.Δ. 198/1996. 

13. Το Π.Ο.Ν.Α.Ε. έχει διάρκεια 10 ετών. Σε κάθε περί¬ 
πτωση καταργείται με απόφαση του Νομαρχιακού Συμ¬ 
βουλίου. 

Με τις ίδιες αποφάσεις (9/2000 & 22/2000) το Νομαρ¬ 
χιακό Συμβούλιο όρισε τα μέλη του Δ.Σ. του Π.Ο.Ν.Α.Ε. 
που είναι τα ακόλουθα: 


Παπανδρέου Νικόλαος 
Μπέτσας Ιωάννης 
Μπενέτος Κων/νος 
Μεγαρίτης Χρήστος 
Ορφανάκος Ιωάννης 


Νομάρχης 

Νομαρχιακός Σύμβουλος 
Νομαρχιακός Σύμβουλος 
Νομαρχιακός Σύμβουλος 
Υπάλληλος Νομ. Αυτ/σης 


Η απόφαση αυτή επιβαρύνει τον προϋπολογισμό της 
Νομαρχιακής Αυτοδιοίκησης Εύβοιας με δαπάνη ύψους 
20.000.000 δρχ. η οποία θα καλυφθεί από τα ανταποδοτι¬ 
κά τέλη της Ν.Α. Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Χαλκίδα, 22 Μαΐου 2000 

Ο Πρόεδρος του Νομαρχιακού Συμβουλίου 
ΕΥΑΓΓΕΛΟΣ ΚΑΠΕΤΑΝΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 
β-ΓΠ3ίΙ: \Λ/θβΠ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8. Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































